Broj: 711-I-594-P-53/23-02-19

Zagreb, 22. ožujka 2023.

 **ŽELJKA GAVRANOVIĆ**

 **glavna urednica Plusportala**

**Predmet: očitovanje na zahtjev Željke Gavranović,**

* **daje se**

Povjerenstvo za odlučivanje o sukobu interesa (u daljnjem tekstu: Povjerenstvo) dana 22. veljače 2023. pod brojem 711-U-3157-P-53/23-01-4 zaprimilo je zahtjev za očitovanjem koji je podnijela glavna urednica Plusportala, gospođa Željka Gavranović.

U podnesenom zahtjevu podnositeljica postavlja upit smije li općinski načelnik za privatne radove angažirati tvrtku koja istovremeno obavlja radove za općinu te je njezin dugogodišnji koncesionar te ukoliko smije pod kojim uvjetima.

Zahtjev u ovom predmetu podnesen je od strane osobe koja nije obveznik postupanja iz članka 3. Zakona o sprječavanju sukoba interesa (“Narodne novine“, broj 143/21, dalje ZSSI), ali se njegov sadržaj odnosi na tumačenje odredbe ZSSI-a, stoga Povjerenstvo povodom podnesenog zahtjeva na temelju članka 32. stavka 1. podstavka 3., 4. i 5. ZSSI-a na 2. sjednici održanoj 22. ožujka 2023., podnositeljici daje očitovanje, kako slijedi.

Povjerenstvo ističe kako odredbe ZSSI-a same po sebi ne ograničavaju obveznike u pogledu situacija kada u privatnom poslovnom odnosu angažiraju poslovni subjekt koji je istodobno u poslovnom odnosu s tijelom javne vlasti u kojem obveznik obnaša javnu dužnost.

Međutim, Povjerenstvo ukazuje da u svrhu očuvanja vjerodostojnosti i povjerenja građana da nije koristio činjenicu obnašanja javne dužnosti općinskog načelnika kako bi za sebe postigao osobni probitak, obveznik treba voditi računa da uredno podmiri sve ispostavljene račune te da isti budu plaćeni po tržišnoj cijeni. Navedenim postupanjem također se prevenira situacija u kojoj bi izvedeni radovi kod obveznika mogli stvoriti odnos ovisnosti ili obveze prema izvođaču radova.

 PREDSJEDNICA POVJERENSTVA

 Aleksandra Jozić-Ileković, dipl. iur.

Dostaviti:

1. Podnositeljici, putem e-maila
2. Objava na internetskoj stranici Povjerenstva
3. Pismohrana